er gömul jurt á Íslandi , en fannst þó ekki fyrr en árið 1985 . Það var Páll Jónsson frá Hvannstóði sem fyrstur fann það í Brúnavík í Borgarfirði eystra . Ljósalyngið er mjög sjaldgæft , aðeins fundið á nokkrum stöðum í Brúnavík við Borgarfjörð eystri , og auk þess á einum stað í Borgarfirði , og á einum stað utarlega á Fljótsdalshéraði . Það vex í súrum mýrum með svarðmosaþúfum ( Sphagnum ) , svipuðu landi og mýraberjalyng . Bikarblöðin eru stutt , bleikrauð . Fræflar eru 10 , með langhyrndar frjóhirzlur . Ein fræva . Laufblöðin eru mjólensulaga eða nær striklaga , 10 - 15 mm löng og 2 - 3 mm breið með niðurorpnum röndum , sígræn , þykk , að mestu hárlaus , græn ofan en hvít neðan með sterku miðrifi .